b'\n_START_ARTICLE_\nAutot 2\n_START_SECTION_\nJuoni\n_START_PARAGRAPH_\nVoitettuaan jo nelj\xc3\xa4 Piston Cup -pokaalia, nuori kilpa-auto Salama McQueen osallistuu suureen autokilpailuun, joka ajetaan kolmessa eri maassa: Italiassa, Japanissa ja Englannissa. Salama l\xc3\xa4htee yst\xc3\xa4vineen matkaan ja kaikki sujuu hyvin. Salaman paras yst\xc3\xa4v\xc3\xa4 ruosteinen hinausauto Martti kuitenkin sekaantuu kansainv\xc3\xa4liseen agenttimissioon, kuuluisan brittiagentin Finn McMissilen luullessa Marttia yhdysvaltalaiseksi vakoojaksi. Salama ja Martti riitelev\xc3\xa4t, ja Salama luulee Martin palanneen kotiinsa Yhdysvaltoihin kilpailun ajaksi, mutta tosiasiassa Martti seikkailee nyt agenttien mukana Pariisissa, suorittaen t\xc3\xa4rke\xc3\xa4\xc3\xa4 teht\xc3\xa4v\xc3\xa4\xc3\xa4. Agenttiteht\xc3\xa4v\xc3\xa4 johtaa kuitenkin Englantiin, miss\xc3\xa4 kilpailun kolmas ja viimeinen er\xc3\xa4 on parhaillaan k\xc3\xa4ynniss\xc3\xa4. Martti j\xc3\xa4\xc3\xa4 agenttiyst\xc3\xa4vineen kiinni, ja he tajuavat mist\xc3\xa4 koko kilpailussa on kyse. Kilpailun j\xc3\xa4rjest\xc3\xa4nyt rikas s\xc3\xa4hk\xc3\xb6auto onkin huiputtanut kaikkia autoja ja haluaa tuhota itse h\xc3\xa4m\xc3\xa4yksen vuoksi luomansa biobensan (Allinol), jotta normaalin \xc3\xb6ljyn hinta nousisi kattoon ja autosta tulisi upporikas. Agenttien pelastussuunnitelmat menev\xc3\xa4t kuitenkin m\xc3\xb6nk\xc3\xa4\xc3\xa4n, kun Martin konepellin alle on asennettu h\xc3\xa4nen tiet\xc3\xa4m\xc3\xa4tt\xc3\xa4\xc3\xa4n pommi. Martti karkaa vihollisilta ja menee pyyt\xc3\xa4m\xc3\xa4\xc3\xa4n aikaisempaa riitaansa Japanissa Salamalta anteeksi. H\xc3\xa4n kuitenkin tajuaa pommin olevan itsess\xc3\xa4\xc3\xa4n ja menee t\xc3\xa4ysin paniikkiin yst\xc3\xa4vien h\xc3\xb6rr\xc3\xa4tess\xc3\xa4 vaarallisen l\xc3\xa4hell\xc3\xa4 h\xc3\xa4nt\xc3\xa4. Lopulta kuitenkin Martti keksii s\xc3\xa4hk\xc3\xb6auton juonen, ja t\xc3\xa4m\xc3\xa4 purkaa Martin pommin, koska r\xc3\xa4j\xc3\xa4ht\xc3\xa4isi muuten sen mukana itsekin. Martti ja Salama pyyt\xc3\xa4v\xc3\xa4t anteeksi toisiltaan ja heid\xc3\xa4n v\xc3\xa4lins\xc3\xa4 ovat taas kunnossa. Autot palaavat kotiin Syylari Cityyn.\n_START_SECTION_\nArvioita\n_START_PARAGRAPH_\nNyt-liitteess\xc3\xa4 nelj\xc3\xa4 kriitikkoa antoi elokuvalle pistekeskiarvon 2,8.'